62020CJ0687_INF
Euroopa Kohtu (kaheksas koda) 31. märtsi 2022. aasta otsus –komisjon vs. Portugal (keskkonnamüra)
(kohtuasi C‑687/20) (
1
)
Liikmesriigi kohustuste rikkumine – Keskkond – Direktiiv 2002/49/EÜ – Keskkonnamüra hindamine ja ohjamine – Linnastud, põhimaanteed ja põhiraudteed – Artikli 7 lõige 2 – Strateegilised mürakaardid – Artikli 8 lõige 2 – Tegevuskavad – Artikli 10 lõige 2 – VI lisa – Strateegilistes mürakaartides esitatud teave – Tegevuskavade kokkuvõtted – Komisjonile ettenähtud tähtaja jooksul edastamata jätmine
1.
Keskkond – Keskkonnamüra hindamine ja kontrollimine – Direktiiv 2002/49 – Liikmesriikide kohustus koostada strateegilised mürakaardid linnastute, põhimaanteede ja põhiraudteede kohta – Kohustus neis kaartides esitatud teave komisjonile edastada – Kohustuste rikkumine
(Euroopa Parlamendi ja nõukogu direktiiv 2002/49, artikli 7 lõike 2 esimene lõik ja artikli 10 lõige 2 ning VI lisa)
(vt punktid 38 ja 39 ning resolutsiooni punkt 1)
2.
Keskkond – Keskkonnamüra hindamine ja kontrollimine – Direktiiv 2002/49 – Liikmesriikide kohustus koostada strateegilised mürakaardid linnastute, põhimaanteede ja põhiraudteede kohta – Kohustus nende tegevuskavade kokkuvõtted komisjonile edastada – Kohustuste rikkumine – Põhjendus, mille kohaselt puudus keskkonnamüraga kokku puutuv elanikkond – Lubamatus
(Euroopa Parlamendi ja nõukogu direktiiv 2002/49, artikli 2 lõige 1, artikli 8 lõige 2 ja artikli 10 lõige 2 ning VI lisa)
(vt punktid 40–47, 52–55 ja 57 ning resolutsiooni punkt 1)
Resolutsioon
1.
Kuna Portugali Vabariik esiteks ei koostanud strateegilisi mürakaarte põhimaanteede PT_a_rd00410, PT_a_rd00458, PT_a_rd00460, PT_a_rd00462 ja PT_a_rd00633 kohta ega tegevuskavasid Amadora ja Porto linnastute ning käesoleva kohtuotsuse lisas nimetatud põhimaanteede ja põhiraudteede kohta ning teiseks ei edastanud Euroopa Komisjonile strateegilistest mürakaartidest ja tegevuskavade kokkuvõtetest saadud informatsiooni, siis on Portugali Vabariik rikkunud kohustusi, mis tulenevad talle Euroopa Parlamendi ja nõukogu 25. juuni 2002. aasta direktiivi 2002/49/EÜ, mis on seotud keskkonnamüra hindamise ja kontrollimisega artikli 7 lõike 2 esimesest lõigust, artikli 8 lõikest 2 ja artikli 10 lõikest 2 koostoimes selle direktiivi VI lisaga.
2.
Mõista kohtukulud välja Portugali Vabariigilt.
(
1
)	ELT C 62, 22.2.2021.